**KOGUKONNA- JA TURVALISUSE KOMISJON**

**tegevusaruanne 2023**

Kohaliku omavalitsuse volikogus moodustatakse komisjone, et aidata volikogul oma ülesandeid täita. Komisjonid on spetsialiseerunud erinevatele valdkondadele ja võimaldavad volikogul keskenduda laiale valikule küsimustele ja teemadele, mis on olulised kohaliku omavalitsuse üksuse jaoks. Komisjonide koosseis kujundatakse arvestades erakondade ja valimisliitude esindajate osakaalu volikogus. See tagab, et kõik huvigrupid on esindatud ja nende vaated on arvesse võetud. Komisjonide töö aitab tagada, et kohaliku omavalitsuse otsused oleksid hästi informeeritud ja läbimõeldud.

Valga Vallavolikogus on moodustatud seitse alalist komisjoni: arengu- ja majanduskomisjon, hariduskomisjon, kogukonna- ja turvalisuse komisjon, kultuuri-, spordi- ja noorsootöökomisjon, rahanduskomisjon, revisjonikomisjon, sotsiaal- ja tervishoiukomisjon. Volikogu komisjonide eesmärk on seadusega pandud ülesannete täitmise korraldamine, erinevate eluvaldkondade küsimuste arutamine ja vallavolikogu õigusaktide eelnõude menetlemine. Alaline komisjon moodustatakse ja selle koosseis kinnitatakse volikogu otsusega. Igas komisjonis on 7 liiget.

Valga Vallavolikogu kogukonna- ja turvalisuse komisjoni (edaspidi komisjon) tegevussuunad on keskkonnakaitse, liikluskorralduse, kogukonna arengu jm küsimused.

Komisjoni koosseisus oli 2023. aasta lõpu seisuga

1. Meeli Tuubel, komisjoni esimeheks valitud 23.08.23, enne seda Rasmus Onkel, volitused lõppesid teatamisest 01.09.2023
2. Marek Käis, aseesimees, valitud 23.08.23, enne seda Rein Randver, volitused lõppesid, kuna komisjoni esimehe valimistel ei osalenud
3. Tõnu Reinup
4. Viljar Schmidt
5. Risto Sepp
6. Kalev Luts
7. Oleg Vahrin

Komisjoni esimehena tänan komisjoni nimel Rasmus Onkelit, kes alustas komisjoni esimehena Valga Vallavolikogu II koosseisus 2021. aasta detsembris, algatas komisjoni aktiivsuse oluliste teemade komisjoni arutellu toomisega ja tõi olulisena esile kogukondade kaasamise. 2023. aasta teiseks pooleks tõusis Valga vallas oluliseks keskkonnaküsimused nagu päikese- ja tuuleparkide rajamise kavatsused ja seonduv keskkonnamõju.

Komisjoni uue esimehena püüdsin esmalt viia kokkusaamise ajad ja viisid liikmetele aja- ja säästukohasemaks veebis, kuid kuna ka teised komisjonid toimivad hübriidina, komisjonide toimumiseks on vallavalitsuse tehniline tugi üles seatud ja komisjoni liikmete enamus toetas senise viisi jätkumist, siis esialgu korralduslikke muutusi ei teinud.

Komisjonide koosolekute toimumised, osalused, päevakorrad, otsusepunktid ja arutelud on paremini vaadeldavad Valga Vallavolikogu dokumendiregistris [komisjoni protokollides](https://atp.amphora.ee/valgavv/?o=929&o2=13759&u=null&hdr=hp&dschex=1&sbr=all&tbs=all&dt=3&sbrq=kogukonna-%20ja%20turvalisuse). Komisjonide istungil oli alati [olemas piisav otsustusvõimeliste osalejate arv](https://et.wikipedia.org/wiki/Kvoorum) ja eelnõud suunati volikokku häälteenamusega.

Komisjoni roll on oluline ka komisjoni istungite välistes arutelus. Saan täpsemalt esile tuua mu poolt esindatud kohtumised:

* 02.10.2023 kohtumine Politsei- ja Piirivalveametiga. Oluline märkamine: enamik politseid puudutavaid sündmusi toimuvad Valga linnas. Õigusrikkumiste tase on võrreldav Ida-Virumaaga. Muutused: poevarguste tõus, toimepanija mujalt; lähisuhtevägivalla tõus, rohkem menetletud, Valgas eraldi menetleja nüüd. Probleemiks koolivägivald ja tülid joomakaaslaste vahel. Plekimõlkimised märkimisväärses tõusus Eesti keskmisega, kaupluseparklate kitsad vahed. Väljakutsed laste ja täiskasvanute hoolekandeasutustesse, loata lahkumised või kokkulepitud ajal tagasitulemata jäämine.
* 16.10.2023 kohtumine Valga Haiglaga. Eriarstiabiteenuse tulevik Valgas, erakorralise meditsiiniosakonna ruumide väljaehitus, hooldekodu hinnastamine.
* Haridusstrateegia aruteludes osalemine
* 24.10.2023 Herro tuulepargi arutelu Õrus. Märgiline rohelise energia ja energiasõltumatuse seisukohast, kuid olulise ruumilise ja keskkonna mõjuga projekt, lähiaastate uudne aruteluteema Valga vallas. Õrus oli kohaliku kogukonnaga aktiivne arutelu arendajaga Sunly, mõjutab Uniküla elanikke, vallavalitsusel tuleb hoolikalt protsessi juhtida. Arendajal uudsed kaasamisplaanid. Eriplaneering ei tähenda otsust, vaid kõigi mõjude, sh ennekõike mõjud elanikele (müra, infraheli, vibratsioon, varjutus), loomastikule, taimestikule. Eriplaneering on vajalik mõjude teaduslikuks kindlakstegemiseks. Sunly arutleb kogukonnaga rohkem kui seadus nõuab, näiteks virtuaalaktsiad kaasarääkimise eest.

Meeli Tuubel

komisjoni esimees

05.01.2024